РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 19
от заседание на Комисия ”Съдебна администрация“ 
към Прокурорската колегия на Висшия съдебен съвет,
проведено на 05.12.2023 г. 

Днес, 05.12.2023 г. /вторник/ от 10.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация на ОСВ – отдел ЧРАОКИ. 

Д Н Е В Е Н   Р Е Д:

1. ОТНОСНО: Предложение от и.ф. главен прокурор на Република България за изменение и допълнение на Правилника за администрацията на прокуратурата на Република България. (ВСС - 14989/04.12.2023 г.)
МОТИВИ: Предложението за изменения в ПАПРБ е породено от факта, че считано от 18.10.2023 г., във ВКП е назначен съдия за ad hoc прокурор за разследване на главния прокурор и неговите заместници /протокол на ПК на ВСС № 38/18.10.2023 г./
С изменения в НПК и ЗСВ е приет Механизъм за разследване на главния прокурор - Особени правила за разглеждане на дела от общ характер, извършени от главния прокурор или негов заместник - ДВ бр. 48 от 02.06.2023 и допълнени в бр. 86 ДВ от 13.10.2023, които дават възможност прокурорът за разследване на главния прокурор да разследва и неговите заместници.
Към момента има постъпили сигнали срещу и.ф. главния прокурор и в тази връзка, за да стартира своята дейност прокурорът за разследване на главния прокурор и неговите заместници следва да бъде обезпечен с всички необходими ресурси - специфични, технически, ИТ и човешки.
Предложенията за изменения в ПАПРБ са свързани с подпомагане дейността на прокурора за разследване на главния прокурор и неговите заместници, като се осигури и обезпечаване с администрация, която да се осигурява при необходимост и на която да бъдат възложени технически, деловодни, специфични и специализирани функции, в съответствие с дейността чрез определяне на необходимия брой съдебни служители от ВКП, работно място и работно време за допълнителните дейности, съобразявайки се с тяхната заетост на постоянната месторабота във ВКП. 
Измененията в ПАПРБ са следните:
- осигуряване създаването и функционирането на модул в Унифицираната информационна система (УИС) на Прокуратурата на Република България за информационно осигуряване на дейността
- да се обслужва от организационната единица „АГП, ВКП и ВАП“
- да се води отделен регистър, в който се приемат, описват и изпращат всички входящи и изходящи документи
- входящо-изходящата кореспонденция, свързана с дейността по разследване да се регистрира в УИС, в разработен за целта модул
- достъпа до данните в УИС на ПРБ да се предоставя на служителите само във връзка с изпълнение на задачи, свързани с дейността по разследване
- дейността по деловодно-административно обслужване да се обслужва от изрично определени служители от специализираната администрация във ВКП
- приключените и подлежащи на архивиране дела и преписки, деловодни книги и документи на прокурора за разследване на главния прокурор и неговите заместници, да се съхраняват в служба „Архив“ във ВКП
- промяна в изискванията за заемане на длъжността „съдебен администратор“ – висше юридическо, икономическо образование или да е придобило специалност „Публична администрация“ с образователно-квалификационна степен „магистър“  и професионален опит не по-малко от 8 години
- промяна в изискването за заемане на длъжността „административен секретар“ – да има професионален опит не по-малко от 5 години

Предложените промени са насочени към оптимизиране дейността на администрацията на ПРБ и не предпоставят увеличаване на бюджета. 
Предложението за изменение на ПАПРБ е целесъобразно и следва да се подкрепи от Комисия „Съдебна администрация“ към ПК на ВСС.

Приемане на изменението и допълнението на ПАПРБ от Пленума на ВСС има елемент на спешност, поради вече постъпилите сигнали срещу заместника на главния прокурор, които спешно трябва да бъдат взети за разглеждане и решаване от прокурора за разследване на главния прокурор и неговите заместници, и късното му назначаване, поради приетите на 13.10.2023 поправки и допълнение в ЗСВ, поради което КСА-ПК предлага измененията в ПАПРБ да бъдат приети в най-кратък срок.

КОМИСИЯ „СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА ПОЛОЖИТЕЛНО СТАНОВИЩЕ, на основание чл. 22, ал. 1, т. 5 от Правилата за работата на прокурорската колегия на ВСС, направеното от и.ф. главен прокурор предложение за изменение и допълнение на Правилника за администрацията на прокуратурата на Република България.
1.2. ИЗПРАЩА, на основание чл. 19, т. 1 и т. 4 от Правилника за организация на дейността на ВСС и на неговата администрация, на дирекция „Правна“ – АВСС, по компетентност.

ПРЕДСЕДАТЕЛ 
НА КОМИСИЯТА:     /П/ 
			ГЕРГАНА МУТАФОВА

                                     ЧЛЕНОВЕ:            /П/
	
         КАЛИНА ЧАПКЪНОВА
              				
                            /П/    
           СТЕФАН ПЕТРОВ